EkBass/fiwiki-20250220-pages-articles huggingface dataset:
Harald Julin

Harald Sigfrid Alexander Julin (27. maaliskuuta 1890 - 31\. heinäkuuta 1967) oli ruotsalainen uimari ja vesipalloilija, moninkertainen olympiamitalisti. Uinnissa hän saavutti ainoan mitalisijansa sijoituttuaan pronssille 100 metrin vapaauinnissa Lontoossa 1908 ajalla 1.08,0. Vesipallossa hän saavutti hopeaa Tukholman kotikisoista 1912 ja pronssia 1908 ja 1920. Seuratasolla hän edusti Stockholms KK:ta. ==Lähteet== Luokka:Ruotsalaiset vesipalloilijat Luokka:Ruotsalaiset uimarit Luokka:Ruotsalaiset olympiamitalistit Luokka:Vuonna 1890 syntyneet Luokka:Vuonna 1967 kuolleet
Raymond Bernard

Raymond Bernard (10. lokakuuta 1891 Pariisi, Ranska – 11. joulukuuta 1977 Pariisi) oli ranskalainen elokuvaohjaaja, käsikirjoittaja ja näyttelijä. Hän ohjasi 34 elokuvaa vuosina 1917–1958 ja käsikirjoitti 16 elokuvaa. Bernardin isä oli kirjailija Tristan Bernard. Perhe oli hyvässä asemassa ja asui Pariisin hienostoalueilla. Bernadin ura alkoi ensimmäisen maailmansodan aikana, kun hän vuonna 1916 näytteli Sarah Bernhardtin kanssa Louis Mercantonin ja René Hervilin elokuvassa Jeanne Doré, jonka käsikirjoitus pohjautui hänen isänsä teokseen. Vuonna 1917 hän pääsi jo ohjaamaan, ja vuonna 1919 valmistui hänen ensimmäinen oma ohjauksensa, elokuva Le Petit café, joka myös pohjautui hänen isänsä teokseen. Pääosassa oli aikansa maineikas näyttelijä ja elokuvan uranuurtaja Max Linder. Vuonna 1931 Bernard teki ensimmäisen äänielokuvansa. Toisen maailmansodan aikana hän ei juutalaisen syntyperänsä takia saanut tehdä elokuvia, mutta ryhtyi heti sodan päätyttyä taas työhön. ==Lähteet== * Cineartistes.com ==Aiheesta muualla== Luokka:Ranskalaiset elokuvaohjaajat Luokka:Ranskalaiset näyttelijät Luokka:Vuonna 1891 syntyneet Luokka:Vuonna 1977 kuolleet
Yngling

Yngling on norjalaisen Jan Herman Lingen vuonna 1967 suunnittelema kilpa- ja retkipurjevene. Venettä purjehditaan kahden tai kolmen hengen miehistöllä. Sitä voidaan pitää Solingin pienempänä versiona. Ynglingin pituus on 6,35 m ja paino 645 kg. Veneessä on isopurje, fokka ja spinaakkeri. Yhteensä on rakennettu yli 4 000 Yngling-venettä, ja niillä kilpaillaan Euroopassa, Pohjois-Amerikassa ja Australiassa. ==Yngling olympialaisissa== Yngling hyväksyttiin kansainväliseksi kilpaluokaksi vuonna 1979, ja se valittiin naisten olympialuokaksi vuoden 2004 ja 2008 kisoihin. Vuoden 2012 kesäolympialaisissa sen korvasivat Elliot 6m -veneet, joilla järjestettiin naisten parikilpailu eli match race. === Olympiamitalistit === Vuosi Kultaa Hopeaa Pronssia 2004 Sarah Ayton Shirley Robertson Sarah Webb Hanna Kalinina Svitlana Matevuševa Ruslana Taran Dorte Jensen Helle Jespersen Christina Otzen 2008 Sarah Ayton Sarah Webb Pippa Wilson Mandy Mulder Annemieke Bes Merel Witteveen Sofía Bekatórou Sofía Papadopoúlou Virginía Kravarióti Luokka: Köliveneet Luokka:Purjehdus olympialaisissa
Kaikkien aikojen parhaat – 40 klassikkoa

Kaikkien aikojen parhaat – 40 klassikkoa on Kari Tapion kokoelma-albumi, joka julkaistiin vuonna 2002 levymerkillä Edel Records Finland. Albumin jatko-osa, Kaikkien aikojen parhaat Vol. 2 julkaistiin 15. lokakuuta 2008. Kultalevy myönnettiin vuonna 2002 ja platinalevy vuonna 2007. Albumia on myyty yhteensä yli 45 000 kappaletta. == Kappaleet == === CD 1 === #Myrskyn jälkeen #En odota huomiseen #Bella Capri #Elämältä kaiken sain #15 kesää #Olen suomalainen #Jos voit, tule luo #Ei eksy taivaan lintukaan #Tähti ja meripoika #Extrapallo #Ei toivetta sen kummempaa #Tuun Blue Bayou´uun #Valoon päin #Maria Dolores #Jos minuutin saan ajastasi #Sinut tulen aina muistamaan #Haavetango #Rannan tavernassa kerran #Sielu, sydän ja kyyneleet #Mun sydämeni tänne jää === CD 2 === #Laula kanssain #Jälkemme hiekalla #Rajamaa #Toisenlaiset veet #Olen kuullut on kaupunki tuolla #Solenzara #Sinä sunnuntaina silloin #Oot paras ystäväin #Pois lähtee maailmain #Toinen senssi #Enkeleitä seitsemän #Niin yksin oon #Milloinkaan en löydä samanlaista #Keltaruusut #Violetta #Meren kuisketta #Nyt varma oon #Tuoksusi sun #On yksi ruusu #Syys surumielinen # Toto Cutugno ja Kari Tapio: L’Italiano – Olen suomalainen (Bonuskappale) == Lähteet == Luokka:Vuoden 2002 kokoelma-albumit Luokka:Kari Tapion albumit
Kaikkien aikojen parhaat Vol. 2

Kaikkien aikojen parhaat Vol. 2 on Kari Tapion kokoelma-albumi, joka julkaistiin 29. lokakuuta 2008 levymerkillä Edel Records Finland. Kokoelma on jatkoa vuonna 2002 ilmestyneelle Kaikkien aikojen parhaat – 40 klassikkoa -albumille. Albumi ylsi parhaimmillaan Suomen virallisen listan sijalle 6. Kultalevy myönnettiin vuonna 2009. Albumia on myyty yhteensä yli 19 000 kappaletta. == Kappaleet == === CD1 === # Valaise yö # Kuinka voit väittää (että yksinäinen oot) (- Streets of London -) # Se jokin alkaa # Maruzella # Muisto vain jää (- Only a Fool Breaks His Own Heart -) # Toiset on luotuja kulkemaan # Portofino # Yksinäisyys # Atlantis # Tyttö metsässä # En kadu mitään # Valot # Peluri # Ring of Fire # Lumi teki enkelin eteiseen # Äiti valvoo # Moody River # En pyydä paljon # Älä lähde pois # Kuin taivaisiin === CD2 === # Paalupaikka # Ei koskaan voi rakastaa liikaa # Mie ja Bobby McGee # Juna kulkee # Sydänsuruja # Kaksi maailmaa # Matkalla Ouluun # Näin käy # Yön väistyessä # Asfalttia ja sementtiä # Kylmä rakkaus # Kauniit kuolleet tunteet # Mä luulen vain # Talven yli # Sen tunnustan # Häipyy etäisyys (Paula Koivuniemi ja Kari Tapio) # Vihreät niityt (Jorma Kääriäinen ja Kari Tapio) # Elämän virta (Reijo Taipale ja Kari Tapio) # Mississippi (Paula Koivuniemi ja Kari Tapio) # Täällä Pohjantähden alla (Ville Valo ja Kari Tapio) == Lähteet == * Edel Records Finland - Kaikkien aikojen parhaat Vol.2 * Kappalelista === Viitteet === Luokka:Vuoden 2008 kokoelma-albumit Luokka:Kari Tapion albumit
Morondava

Morondava on 48 400 (2014) asukkaan kaupunki Madagaskarilla Menaben alueella, jonka pääkaupunki se myös on. Kaupunki sijaitsee Morondavajoen suistossa. == Lähteet == == Aiheesta muualla == Luokka:Madagaskarin kaupungit
Toliara

Toliara (tunnetaan myös nimellä Toliary; entinen nimi Tuléar) on noin 170 000 asukkaan kaupunki Madagaskarilla. Se on Atsimo-Andrefanan alueen pääkaupunki. Toliara on satamakaupunki Mosambikin kanaalin rannalla, ja sen kautta kulkee alueen maataloustuotteita vientiin. Siellä on myös elintarvikkeiden jalostusta ja sisalin ja saippuan tuotantoa. ==Kuvia== Kuva:Ifaty beach Madagascar.jpg|Ifatyn ranta lähellä Toliaraa Kuva:Aeroporto di Tulear.JPG|Toliaran lentoasema Kuva:Toliara01.jpg|Katu kaupungin keskustassa == Lähteet == Luokka:Madagaskarin kaupungit
Arthur Calder-Marshall

Arthur Calder-Marshall (19. elokuuta 1908 – 17. huhtikuuta 1992)https://www.goodreads.com/author/show/649907.Arthur_Calder_Marshall oli brittiläinen kirjailija. Hän käytti myös nimeä R. D. Mascott. Calder-Marshall varttui Sussexissa ja pääsi jo nuorella iällä okkultisti Aleister Crowleyn sekä Dylan Thomasin kustantajan, runoilija Victor Neuburgin tuttavaksi. Hän opiskeli Oxfordin yliopistossa. Hänen tuotantoonsa kuuluu esseitä, elämäkertoja, romaaneja ja yhteiskunnallisia kommentteja. == Suomennettu teos == * ==Lähteet== == Aiheesta muualla == * Arthur Calder-Marshall. Fantasticfiction.co.uk. Luokka:Englantilaiset kirjailijat Luokka:Vuonna 1908 syntyneet Luokka:Vuonna 1992 kuolleet
Pimeyden voimat

Pimeyden voimat on Arthur Calder-Marshallin kauhuromaani vuodelta 1961. Teoksessa jännitysromaani yhdistyy kummitustarinaan. == Lähteet == * Luokka:Jännitysromaanit Luokka:Kauhuromaanit Luokka:Vuoden 1961 kirjat
Mazda 323 (FA4)

Mazda 323 FA4 on japanilaisen Mazdan henkilöautomallin 323 ensimmäisen sukupolven versio, jota valmistettiin vuosina 1977–1980. Se korvasi edeltäneet Mazda 818- ja 1000/1200/1300-mallit. Japanissa mallin nimenä oli edeltäjän tavoin Mazda Familia, Pohjois-Amerikassa Mazda GLC. Takavetoisen FA4:n seuraajaksi tuli etuvetoinen Mazda 323 BD. Automalli esiteltiin Japanin sijasta ensiksi Euroopassa, jonka markkinoille se olikin suunnattu. Sen pääkilpailijoita olivat Opel Kadett City ja sen rinnakkaismalli Vauxhall Chevette, ja se oli niitä aavistuksen tilavampi. Takavetoisena se ei kyennyt kilpailemaan uusien eurooppalaisten etuvetoisten hatchbackien kanssa (VW Golf ja Polo, Renault 5 ym.), mutta tarjosi konservatiivisille takavetoon vannoville autoilijoille tilaisuuden tutustua monikäyttökorin mahdollisuuksiin. Helsingin Sanomissa Matti Jansson kehui auton kevyttä käsiteltävyyttä ja takavetoiseksi yllättävää suuntavakavuutta tuulessa ja tien urissa niin, ettei jatkuvaa ohjailua tarvittu. Pienin moottorivaihtoehto oli hänestä liian tehoton, mutta 1,3-litrainen jo käyttökelpoisempi. Korimalleina olivat aluksi kolmi- ja viisioviset hatchbackit. Vuonna 1978 esiteltiin farmarimalli, joka oli myös saatavana sekä kolmi- että viisiovisina versioina. Sen valmistus jatkui vuoteen 1986 saakka. Vuonna 1979 näkyvin uudistus oli pyöreiden ajovalojen korvaaminen suorakaiteen muotoisilla. == Lähteet == == Aiheesta muualla == 323 FA4 Luokka:C-segmentin autot Luokka:1970-luvun autot Luokka:1980-luvun autot
Alireza Dabir

Alireza Dabir (s. 16. syyskuuta 1977 Rayy) on iranilainen vapaapainija ja olympiavoittaja. Hän voitti kultaa Sydneyn olympialaisissa 2000 alle 58-kiloisten sarjassa. Dabir on menestynyt myös MM-kilpailuissa. Hän on voittanut yhden kultaisen ja kolme hopeista mitalia. Luokka:Iranilaiset vapaapainijat Luokka:Iranilaiset olympiavoittajat Luokka:Vuonna 1977 syntyneet Luokka:Elävät henkilöt
Tyko

Tyko on suomalainen miehen etunimi. Vuoden 2019 loppuun mennessä nimi oli annettu Suomessa 494 miehelle ja alle viidelle naiselle Alkuperältään nimi on lyhentymä kreikkalaisesta, Raamatussakin, esiintyvästä nimestä Tykikos (), joka johtuu onnellista tarkoittavasta kreikan kielen sanasta tykikos. ==Tunnettuja Tykoja== * Tyko Brahe, tanskalainen tähtitieteilijä * Tyko Haapala, "Tykopaatti", rap-artisti * Tyko Hagman, suomalainen toimittaja ja kirjailija * Tyko Hedlund, suomalainen runoilija * Tyko Isolukkari, suomalainen sisällissodan aikana Jämsän teloituksiin osallistunut maanviljelijä ja suojeluskuntalainen * Tyko Reinikka, suomalainen poliitikko ja pankinjohtaja * Tyko Sallinen, suomalainen taidemaalari * Tyko Tarponen, suomalainen poliitikko, liike-elämän vaikuttaja ja päätoimittaja * Tyko Vanne, suomalainen pikajuoksija * Tyko Varto, suomalainen sosiaalidemokraattisen työväenliikkeen aktivisti * Tyko Vesa, suomalainen jääkärivääpeli ==Lähteet== Luokka:Etunimet
Duje Bonačić

Duje Bonačić (10. huhtikuuta 1929 Split, Jugoslavian kuningaskunta – 24. tammikuuta 2020) oli kroatialainen kilpasoutaja, joka edusti aktiiviurallaan Jugoslaviaa. Hän voitti Helsingin kesäolympialaisista 1952 kultaa perämiehettömästä nelikosta Velimir Valentan, Mate Trojanovićin ja Petar Šegvićin kanssa. == Lähteet == == Aiheesta muualla == * Luokka:Kroatialaiset soutajat Luokka:Jugoslavialaiset soutajat Luokka:Jugoslavialaiset olympiavoittajat Luokka:Vuonna 1929 syntyneet Luokka:Vuonna 2020 kuolleet
Velimir Valenta

Velimir Valenta (21. huhtikuuta 1929 Kils – 27. marraskuuta 2004 Mendrisio, Sveitsi) oli kroatialainen kilpasoutaja, joka edusti aktiiviurallaan Jugoslaviaa. Hän voitti Helsingin olympialaisista 1952 kultaa perämiehettömästä nelikosta Petar Šegvićn, Mate Trojanovićin ja Duje Bonačićin kanssa. ==Aiheesta muualla== * Databaseolympics.com Luokka:Kroatialaiset soutajat Luokka:Jugoslavialaiset soutajat Luokka:Jugoslavialaiset olympiavoittajat Luokka:Vuonna 1929 syntyneet Luokka:Vuonna 2004 kuolleet
Napanee

thumb|250px|Dundas Street, Napanee. Napanee on kaupunki Kanadassa, itäisessä Ontariossa. Sen asukasluku oli vuonna 2011 oli 15 511\. Se sai kaupunkioikeudet jo vuonna 1864 ensimmäisten Ontarion paikkakuntien joukossa. Avril Lavigne on asunut Napaneessa kuusitoistavuotiaaksi asti. == Lähteet == == Aiheesta muualla == * Kaupungin internetsivut Luokka:Ontarion kaupungit
Stormwatch

Stormwatch on Jethro Tullin syyskuussa 1979 julkaistu albumi, joka täydentää yhtyeen ns. "folk-rock-trilogian". Albumin kappaleet käsittelevät ympäristön ja luonnon uhkia ja sitä kuinka ihminen omalla tavallaan tuhoaa itse maapallon. Albumi jäi basisti John Glascockin viimeiseksi yhtyeen riveissä. Vaikeasta sydänsairaudesta kärsinyt Glascock on mukana vain kolmella raidalla ("Flying Dutchman", "Orion" ja "Elegy"). Huolimatta pahenevasta sairaudestaan Glascock jatkoi huoletonta elämäntyyliään, johon kuuluivat kovat juhlat ja päihteet, ja lopulta monien varoitusten jälkeen Ian Anderson joutui vapauttamaan hänet basistin paikalta ja soitti itse loput bassoraidat. Glascock kuoli marraskuussa 1979 sairauden murtamana. Hänen tilalleen tuli Fairport Convention-yhtyeen basisti Dave Pegg. Stormwatch-kiertueen jälkeen yhtyeessä tapahtui lisää vaihdoksia, ja jäljelle jäivät vain Anderson, Pegg ja kitaristi Martin Barre. ==Kappaleet== #"North Sea Oil" – 3:12 #"Orion" – 3:58 #"Home" – 2:46 #"Dark Ages" – 9:13 #"Warm Sporran" – 3:33 #"Something's on the Move" – 4:27 #"Old Ghosts" – 4:23 #"Dun Ringill" – 2:41 #"Flying Dutchman" – 7:46 #"Elegy" (David Palmer) - 3:38 ===Remasteroidun version (2004) bonuskappaleet=== # * "A Stitch in Time" – 3:40 #"Crossword" – 3:38 #"Kelpie" – 3:47 #"King Henry's Madrigal" (trad. arr. Jethro Tull) – 3:01 *kaikki kappaleet Ian Anderson ellei toisin mainita ==Muusikot== *Ian Anderson: huilu, akustinen kitara, basso, laulu *Martin Barre: kitara, mandoliini *Barriemore Barlow: rummut, perkussio *John Glascock: basso, laulu (kpl. 2,9 ja 10) *John Evan: piano, urut *David Palmer: syntetisaattori, kirkkourut, orkesterisovitukset *Francis Wilson: puhe (kpl. 8) ==Lähteet== *Stormwatch-albumin remasteroidun painoksen kansiliite === Viitteet === Luokka:Vuoden 1979 albumit Luokka:Jethro Tullin albumit
Abdul Wahid Aziz

Abdul Wahid Aziz (1931–1982) oli irakilainen painonnostaja ja olympiamitalisti. Hän voitti pronssia Rooman olympialaisissa 1960 alle 67,5-kiloisten sarjassa yhteistuloksella 380 kg. Hän oli samassa painoluokassa kolmas myös MM-kilpailuissa 1959 tuloksella 362,5 kg. Aziz on toistaiseksi Irakin ainoa olympiamitalisti. ==Lähteet== Luokka:Irakilaiset olympiamitalistit Luokka:Irakilaiset painonnostajat Luokka:Vuonna 1931 syntyneet Luokka:Vuonna 1982 kuolleet
Tapahtui Vegasissa

Tapahtui Vegasissa () on yhdysvaltalainen romanttinen komedia vuodelta 2008. Elokuvan ohjasi Tom Vaughan ja sen pääosissa ovat Cameron Diaz ja Ashton Kutcher. Elokuvan julkaisi 20th Century Fox ja Regency Enterprises ja se tuli ensi-iltaan 9. toukokuuta 2008. == Juoni == Elokuva kertoo Jackista ja Joysta, jotka menivät naimisiin Vegasissa hurjan biletysyön jälkeen tuntematta toisiaan. Jack voittaa kolme miljoonaa dollaria Joyn antamalla kolikolla, mutta pariskunta ei pysty jakamaan sitä. Jack yrittää saada Joyta hakemaan avioeroa, jotta pystyisi elämään rikkaana. Lopulta Jack ja Joy ovat oikeasti rakastuneita toisiinsa ja menevät uudestaan naimisiin. ==Rooleissa== ==Lähteet== ===Viitteet=== Luokka:Vuoden 2008 yhdysvaltalaiset elokuvat Luokka:Yhdysvaltalaiset romanttiset komediat Luokka:Tom Vaughanin ohjaamat elokuvat Luokka:20th Century Foxin elokuvat
Sähkö Recordings

Sähkö Recordings on Tommi Grönlundin ja Mika Vainion perustama levy-yhtiö, joka on tunnettu minimalistisista elektronisen musiikin julkaisuistaan. Levy- yhtiö perustettiin Turussa 1993. Sähköllä on myös alamerkit Puu, Keys of Life ja Jazzpuu, jotka keskittyvät orgaanisemman materiaalin julkaisuun. Sähkö Recordingsilla julkaisuja tehneitä artisteja ja yhtyeitä ovat muun muassa Ø (Mika Vainio), Pan sonic, Jimi Tenor, Freestyle Man (Sasse Lindblad) ja Nicole Willis. ==Aiheesta muualla== * Virallinen sivusto * Sähkö Recordings pHinnWebissä * Sähkö Recordings Discogs.comissa Luokka:Elektronisen musiikin levy-yhtiöt Luokka:Suomalaiset levy-yhtiöt
Mazda 323 (BD)

Mazda 323 BD on Mazda 323:n toisen sukupolven malli, jota valmistettiin vuosina 1980–1985. Se korvasi edeltäneen FA4-mallin ja seuraajaksi tuli Mazda 323 BF. Japanissa mallin nimenä oli Mazda Familia, Pohjois-Amerikassa Mazda GLC. Lisäksi muun muassa Australaasiassa myytiin malliin perustuvaa Ford Laseria ja sen sedan-versiota Meteoria. Toisen sukupolven 323 esiteltiin vuonna 1980. Tärkein uudistus edeltäjään verrattuna oli auton muuttuminen takavetoisesta etuvetoiseksi, jolloin se oli käytännössä täysin uusi auto ja suora kilpailija Volkswagen Golfille, kolmannen sukupolven Ford Escortille ja muille samantyyppisille eurooppalaismalleille. Hatchbackin lisäksi uutena korimallina oli neliovinen sedan. Sen sijaan uutta farmarimallia ei esitelty, vaan edellisen sukupolven farmaria myytiin uuden sukupolven rinnalla aina vuoteen 1986 saakka. Mazdan ensimmäisestä etuvetomallista tuli valmistajalleen suurmenestys. Yhdysvalloissa Car & Driver -lehden lukijat äänestivät Mazda 323:n vuoden 1981 merkittävimmäksi tuontiautoksi. Siitä tuli Vuoden auto Japanissa 1980–1981 ja se sijoittui eurooppalaisten autotoimittajien Vuoden auto Euroopassa -äänestyksessä paremmin kuin mikään japanilaismalli siihen asti. Samoihin aikoihin hieman iäkkäämmät Mazdat menestyivät hyvin eri maiden katsastusviranomaisten vikatilastoissa, mikä osaltaan vauhditti automerkin menestystä. Vuoden 1981 rekisteröintitilastoissa Mazda oli Pohjoismaissa myydyin japanilainen automerkki, joskin Suomessa se vielä jäi Datsunin ja Toyotan perään. Suomessa Mazda-mallien kokonaismyynti kasvoi vuosien 1981 ja 1982 ensimmäisten neljännesten välillä 65 prosenttia, ja Mazda 323 oli helmikuussa 1982 Suomen neljänneksi myydyin automalli Datsun Cherryn, Ladan ja Toyota Corollan jälkeen, oltuaan edellisvuoden helmikuussa yhdeksäs. Vuoden 1983 alussa malli sai muun muassa uudet suuremmat puskurit. Myös takavaloja uudistettiin. Vielä alkuvuonna 1984 Mazda 323 oli Suomen viidenneksi myydyin automalli. == Lähteet == == Aiheesta muualla == 323 BD Luokka:C-segmentin autot Luokka:1980-luvun autot
C-segmentti

C-segmentti tai alempi keskiluokka (myös keskiluokka) on autojen keskimmäinen kokoluokka eurooppalaisessa kokoluokituksessa. C-segmentti on Euroopan myydyin autoluokka. C-segmentin autoja ovat esimerkiksi Volkswagen Golf, Ford Focus, Mercedes-Benz A-sarja ja Opel Astra. == Lähteet == Luokka:Autojen eurooppalainen kokoluokitus
Mazda 323 (BF)

Mazda 323 BF on Mazda 323:n kolmannen sukupolven malli, jota valmistettiin vuosina 1985–1989. Se korvasi edeltäneen BD-mallin ja seuraajaksi tuli Mazda 323 BG. Japanissa mallin nimenä oli Mazda Familia, ja Etelä-Afrikassa sitä myytiin myös nimellä Ford Tonic. Eteläafrikkalainen Samcor valmisti mallia Sao Penza -nimellä, jota tuotiin Euroopan maista ainoastaan Isoon-Britanniaan. Sen laatu oli erittäin huono Mazdaan verrattuna. Lisäksi muun muassa Australaasiassa myytiin 323-malliin perustuvaa Ford Laseria ja sen sedan- versiota Meteoria. Kolmannen sukupolven 323 ei eronnut merkittävästi edeltäjästään ulkonäöltään eikä tekniikaltaan. Joillain markkinoilla myytiin turboahdettua ja nelivetoista mallia. Nyt myös farmarimalli (koritunnus BW) uudistui ja korvasi vuodesta 1978 lähtien markkinoilla olleen edeltäjänsä. Täysin uutena korimallina esiteltiin keväällä 1986 kaksiovinen kangaskattoinen cabriolet, joka tuli myös osaksi Ford Laser -mallistoa. Vuoden 1987 alussa malli sai muun muassa uudet ajovalot ja etusäleikön. 323 BF jatkoi edellisen BD-mallin hyvää suosiota Suomessa ja ylsi vuoden 1985 tammi-lokakuun rekisteröintitilastossa maan kolmanneksi myydyimmäksi automalliksi Ladan ja Toyota Corollan jälkeen. == Lähteet == == Aiheesta muualla == 323 BF Luokka:C-segmentin autot Luokka:1980-luvun autot
Marko Aho (muusikko)

Marko Aho on suomalainen muusikko, joka tunnetaan parhaiten Jytäjemmarit -kantriyhtyeen perustajana, kitaristina ja lauluntekijänä. Aho on vastannut yhtyeen toisen perustajan Antero Gustafssonin ohella Jytäjemmarien kappaleiden teosta. Aho ja Gustafsson ovat toimittaneet myös vuonna 2002 ilmestyneen Mikko Saa Relaa! -kirjan, mikä sisältää Pekka Myllykosken laulutekstejä ja tarinoita niiden takaa, sekä sen jatko-osan, vuonna 2010 julkaistun Mihis me jäätiinkään? – Ison Kirjan Poika -kirjan. Aholla on myös M ja Rytmijäte -yhtye, mikä esittää keikoillaan Jytäjemmareiden sekä Pekka Myllykosken vanhemman yhtyeen Maltaan Haukkojen kappaleita. M ja Rytmijäte on julkaissut singlen ja EP:n. Marko Aho on kääntänyt myös Freud Marx Engels & Jung -yhtyeelle David Allan Coen "Willie, Waylon and Me" -kappaleen nimellä "Kari, Tapio ja mä". Laulu on mukana yhtyeen Helmet, hitit & hutit -kokoelmalevyllä. == Aiheesta muualla == * Pekka Myllykoski ja Jytäjemmarit -sivusto Luokka:Suomalaiset kitaristit Luokka:Suomalaiset sanoittajat Luokka:Suomalaiset säveltäjät Luokka:Syntymävuosi puuttuu Luokka:Elävät henkilöt
Wanda

Wanda voi tarkoittaa ainakin seuraavia: * Wanda, naisen etunimi * Wanda, kaupunki Yhdysvalloissa, Minnesotan osavaltiossa * Wanda, yhdysvaltalainen elokuva vuodelta 1971 * 1057 Wanda, asteroidi * Wanda Group, kiinalainen pörssiyhtiö * Wanda Metropolitano, Espanjassa sijaitseva jalkapallostadion
A (Jethro Tullin albumi)

A on Jethro Tullin albumi vuodelta 1980. Nimi tulee masternauhalaatikoihin merkityistä ”A”-kirjaimista; albumi oli alun perin Ian Andersonin sooloprojekti (A=Anderson). Albumilla yhtye otti täysin uuden suunnan kohti elektronista ja syntetisaattoripainotteista rockia luovien pois aiempien levyjen folk rock -vaikutteista. Yhtyeen päätettyä Stormwatch-kiertueen keväällä 1980 pitkäaikainen rumpali Barriemore Barlow jätti yhtyeen vedoten kyllästymiseen ja pitkien kiertueiden rasituksiin. Sen lisäksi kosketinsoittajat John Evan ja David Palmer suunnittelivat omaa klassiseen musiikkiin perustuvaa projektiaan. Tällöin myös Ian Anderson päätti alkaa tehdä ensimmäistä sooloalbumiaan, joka tulisi musiikkisuunnaltaan poikkeamaan viimeisimmistä Tull-albumeista. Anderson oli kiinnostunut syntetisaattorien ja muiden elektronisten äänien mahdollisuuksista ja halusi kokeilla näitä albumillaan. Tull-miehistä mukaan tuli aluksi vain basisti Dave Pegg ja muut muusikot olivat englantilainen kosketinsoittaja-viulisti ja syntetisaattorispesialisti Eddie Jobson ja amerikkalainen studiorumpali Mark Craney. Alun perin kitaristi Martin Barren oli tarkoitus soittaa vain parilla raidalla, mutta hän päätyi lopulta soittamaan koko albumin kitaraosuudet. Levy-yhtiön painostuksesta albumi julkaistiin kuitenkin Jethro Tullin nimen alla, ja levyn tehnyt kokoonpano lähti promotoimaan albumia maailmankiertueella. Lehdistölle lähetetty tiedote kertoi virheellisesti, että Evan, Palmer ja Barlow olisi erotettu yhtyeestä ja korvattu uusilla jäsenillä, vaikka näin ei ollut. Miehet närkästyivät asiasta ja syyttivät tästä Andersonia, eivätkä Evan ja Palmer enää palanneet myöhemmin yhtyeeseen. == Kappaleet == #"Crossfire" – 3:55 #"Fylingdale Flyer" – 4:35 #"Working John, Working Joe" – 5:04 #"Black Sunday" – 6:35 #"Protect and Survive" – 3:36 #"Batteries Not Included" – 3:52 #"Uniform" – 3:34 #"4.W.D. (Low Ratio)" – 3:42 #"The Pine Marten's Jig" – 3:28 #"And Further On" – 4:21 Kaikki kappaleet Ian Anderson. Vuoden 2004 remasteroitu versio sisältää bonuksena Slipstream- videon DVD-version. == Muusikot == *Ian Anderson: huilu, laulu *Martin Barre: kitara *Mark Craney: rummut *Eddie Jobson: kosketinsoittimet, syntetisaattori, sähköviulu *Dave Pegg: basso == Lähteet == * A-albumin remasteroidun version tekstiliite Luokka:Vuoden 1980 albumit Luokka:Jethro Tullin albumit
Robert Murray Keith

Robert Murray Keith (kuoli 1774) oli brittiläinen ministeri Wienissä 1748. Hän hoiti useita diplomaattisia tehtäviä. ==Lähteet== *Encyclopædia Britannica Eleventh Edition Luokka:Brittiläiset diplomaatit Luokka:Syntymävuosi tuntematon Luokka:Vuonna 1774 kuolleet
François-André Danican Philidor

François-André Danican Philidor (7. syyskuuta 1726 – 31. elokuuta 1795) oli ranskalainen shakinpelaaja. Häntä pidettiin yhtenä aikansa parhaista pelaajista, ja hänen teorioistaan suuri osa on yhä valideja. Philidorin puolustus on nimetty hänen mukaansa. ==Katso myös== *Shakin maailmanmestaruus *Turkkilainen ==Aiheesta muualla== * Luokka:Ranskalaiset shakinpelaajat Luokka:Vuonna 1726 syntyneet Luokka:Vuonna 1795 kuolleet
Camila Finn

Camila Caroline Finn (s. 6. marraskuuta 1991) on brasilialainen malli. Hän syntyi Botucatussa, São Paulon osavaltiossa, ja aloitti uransa ollessaan 11-vuotias. Kansainvälistä julkisuutta Finn saavutti voitettuaan Ford Modelsin Supermodel of the World -kilpailun New Yorkissa tammikuussa 2005. ==Aiheesta muualla== *Fashion Model Directory Luokka:Brasilialaiset mallit Luokka:Vuonna 1991 syntyneet Luokka:Elävät henkilöt
Lasarus-ilmiö

Lasarus-ilmiö on elintoimintojen odottamaton palautuminen sen jälkeen kun elvyttämisyrityksistä on luovuttu. Ilmiön nimi on peräisin Raamatusta, jonka mukaan Jeesus herätti Lasaruksen kuolleista tämän ollessa kuolleena neljättä päivää. Ilmiöstä on tehty tositapahtumiin perustuva dokumenttielokuva "The Lazarus Phenomenon", joka kertoo pastori Daniel Ekechukwun ja Ian McCormackin kertomista kokemuksista kuolemanjälkeisestä elämästään ja sieltä palaamisesta. Vuonna 2017 Helsingin ja Uudenmaan sairaanhoitopiiri tiedotti Helsingin seudun yliopistollisen keskussairaalan ja Helsingin kaupungin pelastuslaitoksen tekemästä tutkimuksesta, jossa oli seurattu 840:tä potilasta 10 minuuttia sen jälkeen, kun heidän elvyttämisensä oli lopetettu hoito-ohjeiden mukaisesti. Viiden tutkittavan elintoiminnot palautuivat 3–8 minuutin päästä elvytyksen lopettamisesta. Yhdenkään aivotoiminta ei kuitenkaan palautunut ja he kuolivat. Tutkimusryhmä tuli johtopäätökseen, että elvytysohjeita tulisi päivittää ja potilasta pitäisi tarkkailla kymmenen minuuttia elvytyksen lopettamisen jälkeen. == Lähteet == Luokka:Elämä Luokka:Kuolema
Café de la Régence

Café de la Régence oli Pariisissa sijaitseva 1700- ja 1800-lukujen shakin keskus. Kaikki parhaimmat shakinpelaajat pelasivat siellä. Heihin kuuluivat muun muassa: * Paul Morphy * François-André Danican Philidor * Legall de Kermeur (Philidorin opettaja) * Adolf Anderssen Taidemaalari Oscar Parviaisen mukaan Jean Sibelius improvisoi tammikuussa 1906 Café de la Régencessa teemaa nimeltä Bönen till Gud, josta tuli tämän 3. sinfonian finaalin pääteema.http://www.sibelius.fi/suomi/elamankaari/sib_ainola.htm Suomalainen kirjailija ja toimittaja Irja Spira (1900-2001) nimeää skandinaavien suosiman Cafe de Regencen mieluisaksi kirjoituspaikakseen. ==Lähteet== * === Viitteet === Luokka:Pariisin historia Luokka:Shakin historia
Ranskan tiedeakatemia

Ranskan tiedeakatemia () on Ranskan kuningas Ludvig XIV:n vuonna 1666, talousministeri Jean-Baptiste Colbertin aloitteesta perustama tieteellinen akatemia. Akatemian tehtävänä oli aluksi neuvoa Ranskan hallitusta tieteellissä asioissa. Ranskan tiedeakatemia on yksi varhaisimmista tiedeakatemioista. Vuonna 1699 tiedeakatemialle laadittiin peruskirja, joka tunnusti kuusi tieteen aihepiiriä: matematiikka, mekaniikka, tähtitiede, kemia, biologia ja anatomia. Jäsenmääräksi asetettiin 70. Tämä kuninkaallisen tiedeakatemian vaihe kesti vuodet 1699–1793. Ranskan tiedeakatemia järjesti kansainvälisesti merkittäviä tutkimusretkikuntia. Esimerkiksi vuonna 1736 ranskalainen tähtitieteilijä Pierre Louis Moreau de Maupertuis johti tutkimusretkikuntaa Lappiin (Tornionjokilaaksoon) mitatakseen yhden asteen pituisen matkan meridiaanikaarta pitkin maastossa. Hänen tutkimuksensa vahvisti Isaac Newtonin näkemyksen maapallon muodosta eli siitä, että maapallo on hieman navoiltaan litistynyt. Pääosa tiedeakatemian tehtävistä on sittemmin siirtynyt muille organisaatiolle. Ranskan tiedeakatemiasta tuli vuonna 1795 yksi jäsenluokka Ranskan instituuttiin (Institut de France), josta tuli Ranskan tiedeakatemioiden uusi katto-organisaatio, ja jonka tieteenalakirjo on sittemmin lisääntynyt. Ranskan tiedeakatemia on 2000-luvulla uusinut peruskirjansa ja lisännyt sekä nuorentanut jäsenkuntaansa. Vuonna 2021 tiedeakatemialla oli 279 jäsentä, ja paikoista puolet on varattu alle 55-vuotiaille, yhä aktiivisessa tieteellisessä työssä oleville hakijoille. Lisäksi jäsenkuntaan kuuluu ulkomaisia ja kirjeenvaihtajajäseniä. Jäsenilleen tiedeakatemia järjestää yhä maanantaikokoontumisia Pariisissa Institut de Francen tiloissa. Tiedeakatemialla on myös rooli maansa tieteellisen tutkimuksen kansainvälisessä edustamisessa. ==Katso myös== * Luettelo Ranskan tiedeakatemian jäsenistä ==Lähteet== ==Aiheesta muualla== * Kotisivut * Kotisivut * d'Alembert, Jean-Baptiste le Rond. "Royal Academy of Sciences." The Encyclopedia of Diderot & d'Alembert Collaborative Translation Project. Ann Arbor: Michigan Publishing, University of Michigan Library, 2007 (umich.edu) Luokka:Tiedeakatemiat Luokka:Ranskan tiede ja tekniikka
Philip Thicknesse

Kapteeni Philip Thicknesse (1719 – 23. marraskuuta 1792) oli brittiläinen kirjailija, eksentrikko ja Thomas Gainsboroughin ystävä. Thicknesse syntyi Taffordshiressä, Englannissa ja asui Farthinghoessa ja Bathissa. Hän julkaisi Turkkilaista, näennäisesti shakkia pelaavaa automaattia, koskevan artikkelin The Speaking Figure and the Automaton Chess Player, Exposed and Detected. Se sisälsi kuitenkin useita virheitä. ==Kirjat== * A Year's Journey through France and Part of Spain, Osa I * A Year's Journey through France and Part of Spain, Osa II ==Aiheesta muualla== * Elämäkerta * Kuvia * Manybooks.net Luokka:Englantilaiset tietokirjailijat Luokka:Eksentrikot
Speed Racer (elokuva)

Speed Racer on vuonna 2008 ensi-iltansa saanut yhdysvaltalainen elokuva, joka perustuu japanilaiseen 1960-luvun samannimiseen animesarjaan. Elokuvan käsikirjoittivat ja ohjasivat Wachowskin sisarukset, jotka myös olivat elokuvan apulaistuottajia. Elokuva oli ollut suunnitteilla vuodesta 1992 alkaen ja kirjoittajia ja ohjaajia vaihdettiin, kunnes tuottaja Joel Silver ja Wachowskit päätyivät yhteistyössä aloittamaan Speed Racerin tuotannon perhe- elokuvana. Näyttelijä Emile Hirsch valittiin Speed Racerin pääosaan Speediksi ja Christina Riccistä tuli hänen tyttöystävänsä, Trixie. Elokuva kuvattiin kesän ja marraskuun välissä Potsdamissa, Saksassa ylimalkaisella 120 miljoonan dollarin budjetilla.Box office / business for Speed Racer Maailmanensi-ilta järjestettiin 3. toukokuuta 2008 Tribecan elokuvajuhlilla. Suomessa Speed Racer sai ensi-iltansa 6. kesäkuuta 2008. == Lähteet == Luokka:Vuoden 2008 yhdysvaltalaiset elokuvat Luokka:Yhdysvaltalaiset perhe-elokuvat Luokka:Wachowskin sisarusten ohjaamat elokuvat Luokka:Autourheiluelokuvat
Abdou Jammeh

Abdou Jammeh (s. 13. helmikuuta 1986) on gambialainen jalkapallopuolustaja, joka edustaa Veikkausliigassa pelaavaa Rovaniemen Palloseuraa.http://www.rops.fi/edustusjoukkue/kausi-2015/joukkue-2015 Kokoonpano: RoPS | Veikkausliiga 2015 Hän pelaa myös Gambian jalkapallomaajoukkueessa. ==Peliuran seurat== * ES Zarzis (2005–2007) * FK Tekstilštšik-Telekom Ivanovo (2007) * FK Torpedo Moskova (2008) * Lierse SK (2009–2010) * Doxa Katokopia FC (2010–2011) * Kazma SC (2011–2012) * Steve Biko FC (2012–2015) * RoPS (2015–) == Lähteet == Luokka:Gambialaiset jalkapalloilijat Luokka:Vuonna 1986 syntyneet Luokka:Elävät henkilöt
Oren Smadja

Shay-Oren Smadja (; s. 20. kesäkuuta 1970) on israelilainen judoka ja olympiamitalisti. Hän voitti pronssia Barcelonan olympialaisissa 1992 alle 71-kiloisten sarjassa. Smadja on voittanut yhden mitalin myös MM-kilpailuista. Hän voitti hopeaa Chibasta vuonna 1995; tällä kertaa alle 78-kiloisten sarjasta. Hän saavutti EM-pronssia alle 71 kg:n sarjassa 1992. Hän oli vuonna 1990 nuorten MM-kilpailuissa 71-kiloisissa toinen ja nuorten EM-kilpailuissa samassa painoluokassa kolmas. Hän sijoittui maailmancup-kilpailuissa kaksi kertaa toiseksi ja kerran kolmanneksi. == Lähteet == Luokka:Israelilaiset judokat Luokka:Israelilaiset olympiamitalistit Luokka:Vuonna 1970 syntyneet Luokka:Elävät henkilöt
Valtellina

Valtellina tai Valtelline (, , ) on Adda-joen laakso sivulaaksoineen. Se sijaitsee Pohjois-Italian Lombardiassa, ja rajoittuu pohjoisessa Sveitsiin. Aikaisemmin se on ollut tärkeä kauttakulkualue Pohjois-Italiasta Saksaan. Luokka:Italian laaksot Luokka:Lombardia Luokka:Sondrion maakunta
Outcast

Outcast voi tarkoittaa seuraavia: * Outcast, Kreatorin vuonna 1997 julkaistu albumi * OutKast, vuonna 1992 perustettu yhdysvaltalainen hip-hop duo * Outcast, vuoden 2010 elokuva * Outcast, vuoden 2014 elokuva * Outcast, vuoden 1999 videopeli * Outcast, vuoden 2016 televisiosarja
Tony Miles

Anthony John Miles (23. huhtikuuta 1955 – 12. marraskuuta 2001) oli brittiläinen shakin suurmestari. Miles syntyi Edgbastonissa Birminghamissa ja oppi shakkipelin nuorella iällä. Vuonna 1968 hän voitti Ison-Britannian alle 14-vuotiaiden mestaruuden, ja vuonna 1973 hän voitti Teessidessa hopeamitalin nuorten maailmanmestaruuskilpailuissa, jotka olivat hänen ensimmäinen tärkeä kansainvälinen shakkikilpailunsa. Hän voitti nuorten maailmanmestaruuden seuraavana vuonna Manilassa. Miles kirjautui Sheffieldin yliopistoon opiskelemaan matematiikkaa, mutta keskeytti opinnot keskittyäkseen shakkiin. Vuonna 1976 hänestä tuli kaksikymmentävuotiaana Ison-Britannian ensimmäinen suurmestari ja hän sai sijoittaja Jim Slaterin asettaman 5 000 punnan palkkion (sama mies oli merkittävässä asemassa myös Fischerin ja Spasskin vuoden 1972 ottelun onnistumisessa). IBM-turnauksen jaettu voitto Viktor Kortshnoin kanssa vuonna 1976 aloitti Milesin uran huippukauden. Hän voitti tuon ajan vahvimmat kilpailut, vuosien 1984 ja 1985 Interpolis-turnaukset, ja oli jonkin aikaa länsimaiden paras ja yksi koko maailman parhaista shakinpelaajista. Sitten koitti vuosi 1986 ja ottelu uutta maailmanmestaria Garri Kasparovia vastaan. Miles hävisi ottelun 5,5-0,5, eikä ollut sen jälkeen pelaajana entisensä. 1980- ja 1990-luvuilla Miles jatkoi ahkeraa turnauksissa pelaamista. Vaikka hän ei enää kyennyt aivan entisenlaisiin tuloksiin, hän pääsi vuosina 1987 ja 1990 alueidenvälisiin MM-karsintaturnauksiin ja koko 1990-luvun hänen tuloksensa olivat melko hyviä. Miles tuli tunnetuksi omaperäisestä huumorintajustaan, ehti olla kahdesti naimisissa ja kuoli joulukuussa 2001 diabeteksen aiheuttamaan sydänsairauteen. ==Pelityyli ja terveys== Miles oli erinomainen loppupelaaja, joka omasi hyvän tekniikan, eikä ollut erityisen kiinnostunut avausteoriasta. Yksi kuuluisimpia hänen pelejään on varmasti silloista maailmanmestaria Anatoli Karpovia vastaan mustilla voitettu peli. Skarassa 1980, joka alkoi 1.e4 a6!?. Vaikka Miles oli parhaimmillaan kovahermoinen kilpailija ja oman tiensä kulkija, 1980-luvun puolivälin tienoilla hän alkoi kärsiä mielenterveydellisistä ongelmista, jotka johtivat syyskuussa 1987 romahdukseen ja lyhyeen sairaalahoitoon. Osasyynä niihin lienevät olleet vaikeudet peliuralla, vaikea avioero toisesta vaimosta ja riidat shakkipromoottori, suurmestari Raymond Keenen ja Milesin pahimman englantilaisen kilpailijan Nigel Shortin kanssa. Englannista pois muuttanut Miles alkoi jälleen menestyä shakissa vuonna 1989. Loppuvuosinaan hän muutti takaisin synnyinmaahansa. ==Lähteet== * * ==Aiheesta muualla== * * *Milesin "fingernotes" ICC -palvelimella *Tony Miles: Has Karpov Lost his Marbles? Lyhyt artikkeli Kingpin-lehdessä *The Miles Report. Milesin shakkipalstoja vuosilta 1999-2001 ChessCafe.com:in arkistossa. Luokka:Brittiläiset shakinpelaajat Luokka:Shakin Britannian-mestarit Luokka:Shakin nuorten maailmanmestarit Luokka:Vuonna 1955 syntyneet Luokka:Vuonna 2001 kuolleet
Georg Østerholt

Georg Østerholt (13. joulukuuta 1892 - 20. syyskuuta 1982 oli norjalainen mäkihyppääjä. Hän voitti pronssia suurmäestä Lahden maailmanmestaruuskisoista 1926 saatuaan pisteet 108,385. Kilpailussa norjalaiset ottivat myös kaksi muuta mitalisijaa Jacob Tullin Thamsin ja Otto Aasenin johdolla, sekä myös neljännen sijan. == Lähteet == Luokka:Norjalaiset mäkihyppääjät Luokka:Vuonna 1892 syntyneet Luokka:Vuonna 1982 kuolleet
Kansallinen surupäivä (Yhdysvallat)

Kansallinen surupäivä () on Yhdysvalloissa vuosittainen vietetty protesti Kiitospäivälle, joka ajoittuu samoin sekin, marraskuun neljänteen torstaihin. Protestipäivän viettäjät kokoontuvat Kiitospäivänä klo 12 Massachusettsin osavaltiossa Plymouthin Coles-kukkulalla, jossa perinne alkoi vuonna 1970, kun Kiitospäiväjuhlan järjestäjät kieltäytyivät hyväksymästä puhujaksi kutsutun Wampanong-heimon edustajan, Frank Jamesin puheen sisältöä. http://www.pilgrimhall.org/daymourn.htm Pilgrim Hall -museo, The National Day of Mourning http://www.uaine.org/ United American Indians of New England (UAINE)-järjestö Kukkulan lähellä sijaitsee Plymouthin kivi, joka liitetään kiinteästi Yhdysvaltain ensimmäisten valkoihoisten siirtolaisten historiaan. Kansallisen surupäivän tarkoitus on muistella Amerikan alkuperäisasukkaiden kohtaloa ja kiinnittää huomiota nykyisin elävien intiaanien olosuhteisiin. == Lähteet == Luokka:Marraskuun juhlapäivät Luokka:Yhdysvaltalaiset juhlapäivät
Superhero Movie

Superhero Movie on vuonna 2008 ensi-iltansa saanut yhdysvaltalainen komediaelokuva, jossa parodioidaan erilaisia supersankareita Scary Movie -trilogian jalanjälkien mukaan. Elokuvan on käsikirjoittanut ja ohjannut Craig Mazin ja sen tuottivat David Zucker ja Robert K. Weiss. Elokuvan tuotanto alkoi syyskuussa 2007 New Yorkissa. Elokuvassa parodioidaan enimmäkseen Spider-Man – hämähäkkimies -elokuvaa, mutta siinä parodioidaan myös elokuvia Batman Begins, X-Men ja Fantastic Four. Elokuvan pääosissa ovat Drake Bell, Sara Paxton, Christopher McDonald, Pamela Anderson, Tracy Morgan, Regina Hall ja Leslie Nielsen. Elokuvan ensi-ilta oli Yhdysvalloissa 28. maaliskuuta 2008, Suomessa 11. huhtikuuta 2008 ja Isossa-Britanniassa 6. kesäkuuta 2008. Elokuva julkaistiin Suomessa DVD:llä ja Blu-rayllä 20. elokuuta 2008. == Lähteet == Luokka:Vuoden 2008 yhdysvaltalaiset elokuvat Luokka:Parodiaelokuvat Luokka:Supersankarielokuvat Luokka:Metro-Goldwyn-Mayerin elokuvat
Florencio Campomanes

Florencio Campomanes () oli filippiiniläinen Maailman shakkiliiton presidentti 1982–1995, politiikan tutkija ja shakinpelaaja. Campomanes syntyi Manilassa. Hän suoritti alemman korkeakoulututkintonsa Filippiinien yliopistossa 1948. Sen jälkeen hän opiskeli Brownin yliopistossa Providencessa Rhode Islandilla, jossa hän suoritti ylemmän korkeakoulututkintonsa vuonna 1951. Hän opiskeli myös tohtorin tutkintoa varten Georgetownin yliopistossa Washington DC:ssä 1949–1954. Campomanes tunnettiin parhaiten Kansainvälisen shakkiliiton (FIDE) presidenttinä. Hänet valittiin tehtävään vuonna 1982, ja hän työskenteli liitossa vuoteen 1995. Hän osallistui useihin kiistoihin, kuten vuoden 1984 maailmanmestaruusottelun keskeyttämiseen ja siihen, että Garri Kasparov ja Nigel Short perustivat kilpailevan shakkiliittonsa, Ammattilaisten shakkijärjestö PCA:n. ==Lähteet== ==Aiheesta muualla== * Luokka:Filippiiniläiset shakinpelaajat Luokka:FIDE:n presidentit Luokka:Vuonna 1927 syntyneet Luokka:Vuonna 2010 kuolleet
Mazda 323 (BG)

Mazda 323 BG on Mazda 323:n neljännen sukupolven malli, jota valmistettiin vuosina 1989–1994. Se korvasi edeltäneen BF-mallin ja seuraaksi tuli Mazda 323 BH. Japanissa mallin nimenä oli Mazda Familia, ja Yhdysvalloissa sedania myytiin nimellä Mazda Protegé. Lisäksi muun muassa Australaasiassa myytiin 323-malliin perustuvaa Ford Laseria, jota myytiin Pohjois-Amerikassa Ford Escortina. Korimalleina olivat kolmiovinen hatchback, neliovinen sedan sekä muusta mallistosta muotoilullaan erottuva viisiovinen fastback, jonka nimenä oli 323F, 323 Astina tai Familia Astina markkina-alueesta riippuen. Japanissa myytiin myös sen ylellisempää versiota nimellä Eunos 100. Edellisen sukupolven farmarimalli säilyi myynnissä uuden mallin rinnalla. Vuonna 1991 malli sai uudet puskurit sekä matalamman etusäleikön, johon tuli valmistajan logo aiemman Mazda-tekstin sijaan. == Aiheesta muualla == 323 BG Luokka:C-segmentin autot Luokka:1980-luvun autot Luokka:1990-luvun autot
Österbottens Tidning

Österbottens Tidning (ÖT) on ruotsinkielisen Pohjanmaan pohjoisosissa ilmestyvä ruotsinkielinen sanomalehti. Lehti perustettiin vuonna 2008, kun Pietarsaaressa ilmestynyt Jakobstads Tidning ja Kokkolassa ilmestynyt Österbottningen yhdistyivät. Ensimmäinen numero ilmestyi 23. toukokuuta 2008. Österbottens Tidning ilmestyy kuusi kertaa viikossa (ti–su). Österbottens Tidningenin levikkialue ulottuu Kokkolasta Uuteenkaarlepyyhyn ja levikki vuonna 2013 on noin 13 367. Österbottens Tidningiä julkaistiin alun perin broadsheet-kokoisena, kun taas lehden edeltäjistä Österbottningenia julkaistiin tabloidina ja Jakobstads Tidningiä suurimpana mahdollisena sanomalehtikokona eli broadsheetinä. Österbottens Tidning siirtyi käyttämään tabloidi-kokoa 14. helmikuuta 2014. == Katso myös == * Luettelo suomalaisista sanomalehdistä == Lähteet == == Aiheesta muualla == * Österbottens Tidningin kotisivu * Luokka:Suomalaiset ruotsinkieliset sanomalehdet Luokka:Pietarsaaren media Luokka:Kokkolan media
Aktiivikaiutin

Aktiivikaiutin on sähköakustinen laite, joka muuttaa esivahvistimelta tai mikseriltä saapuvan linjatasoisen signaalin (0-1 V vaihtovirran) ilmanpaineen vaihteluiksi eli ääneksi. Aktiivikaiutin sisältää samassa kotelossa yleensä kaiuttimen, aktiivisen teholähteen, jakosuotimen ja erilliset sisäänrakennetut päätevahvistimet jokaiselle kaiutinelementille erikseen. Taajuudet jaetaan vahvistimille aktiivisuotimilla ennen vahvistimia. Aktiivikaiuttimen etuina pidetään hyvää hyötysuhdetta, koska kukin vahvistin ja kaiutin on suunniteltu pariksi, kytkemisen helppoutta, sekä säädettävyyttä koska järjestelmä mahdollistaa jokaisen kaiuttimen erilliset säädöt. Myös linjatasoinen kaapelointi on etu: kaapelissa ei tarvitse kuljettaa suurta tehoa. Samoin jakosuodin voi olla pienikokoinen, koska suodattimen ei tarvitse käsitellä suuria virtoja. Toisaalta jokainen aktiivikaiutin tarvitsee erillisen sähkönsyötön. Aktiivikaiuttimilla toteutetun äänentoiston hinta on yleensä erillisistä kaiuttimista ja vahvistimista koottua järjestelmää kalliimpi. Aktiivikaiuttimet ovat yleisiä ammattikäytössä, esimerkiksi studioissa tarkkailukaiuttimina ja bändien omina siirrettävinä PA-kaiuttimina. Kotikäytössä aktiivitekniikkaa käytetään usein subwoofereissa, jolloin laitteiston muiden osien tehonkulutus ja paino saadaan pidetyksi kompaktina. ==Kirjallisuutta== * Luokka:Kaiuttimet Luokka:Musiikkilaitteet Luokka:Seulonnan keskeiset artikkelit
Pekka Nurmikallio

Pekka Nurmikallio (27. joulukuuta 1942 HelsinkiSuosikki marraskuu N:o 11 / 1964 – 9. tammikuuta 2008 LahtiSavon Sanomat ) oli suomalainen musiikkiäänittäjä ja tuottaja. Äänittäjänä ja tuottajana hän toimi Microvox- studiossa Lahdessa vuosina 1968–1982. Nurmikallio äänitti muun muassa Teddy and the Tigersiä, Hurriganesia, Juice Leskistä, Kari Peitsamoa, Hassisen konetta, Sleepy Sleepersiä, Pelle Miljoonaa, Eppu Normaalia ja Kontraa. Äänittäjän uran jälkeen hän siirtyi televisio- ja videotuotantotöihin. Vuosina 1959–1964 Nurmikalliolla oli tanssiorkesteri Pekka Nurmikallion orkesteri, jossa soittivat muun muassa Kaarina Lepistö (laulu), Olli Kolu (tenorisaksofoni), Erkki Leivo (basso), Pekka Hartonen, Heikki Punkkinen (hanuri, trumpetti) ja Pekka Nurmikallio (rummut). Orkesteri hajosi vuonna 1968. Yhtye soitti muun muassa elokuvassa Kuuma kissa, jossa yhtye esitti myös Nurmikallion sävellyksiä.Kuuma kissa, Elonet.fi Nurmikallio on haudattu Levon hautausmaalle Lahteen. == Lähteet == Luokka:Suomalaiset musiikkiäänittäjät Luokka:Suomalaiset musiikkituottajat Luokka:Vuonna 1942 syntyneet Luokka:Vuonna 2008 kuolleet
Joulun tarina

Joulun tarina on suomalaislaulaja Kari Tapion joululauluja sisältävä albumi. Se julkaistiin 15. lokakuuta 2001. Kultalevy myönnettiin vuonna 2004. Albumia on myyty yhteensä yli 35 000 kappaletta. == Kappaleet == # # # # # # # # # # # # == Lähteet == Luokka:Vuoden 2001 joulualbumit Luokka:Kari Tapion albumit Luokka:Suomalaiset joulualbumit
Mazda 323 (BH)

Mazda 323 BH on Mazda 323:n viidennen sukupolven malli, jota valmistettiin vuosina 1994–1998. Se korvasi edeltäneen BG-mallin ja seuraajaksi tuli Mazda 323 BJ. Japanissa mallin nimenä oli Mazda Familia, ja Yhdysvalloissa sedania myytiin nimellä Mazda Protegé. Lisäksi muun muassa Australaasiassa myytiin 323-malliin perustuvaa Ford Laseria. Korimalleina olivat kolmiovinen hatchback (323C, Suomessa Mazda Neo) ja neliovinen sedan (323S, Suomessa Mazda Familia), joiden muotoilu erosi toisistaan huomattavasti. Lisäksi mallistoon kuului myös urheilullisempi 323F (Suomessa Mazda Forte), joka perustui eri pohjalevylle kuin muut korimallit. Japanissa sitä myytiin nimellä Mazda Lantis. Farmarikorisella Familialla ei ollut mitään yhteistä muun malliston kanssa, vaan se oli uudelleennimetty Nissan AD. Vuonna 1996 malli sai muun muassa uuden etupuskurin. Huonosti kaupaksi käyvä 323C korvattiin perinteisemmin muotoillulla mallilla, joka sai nimen 323P (Suomessa Mazda Mio). Sen keulan ilme oli yhteneväinen sedanin kanssa. == Lähteet == == Aiheesta muualla == 323 BH Luokka:C-segmentin autot Luokka:1990-luvun autot
Johan Lefrén

Johan Petter/Peh Lefrén (1784 Turku – 1862) oli suomalainen taidegraafikko ja piirtäjä. Hänen teoksiaan on esillä Ateneumin taidemuseossa. Hän muutti nuorena Ruotsiin, jossa hän toimi armeijan kenraalina. Hän toimi myös Karlbergin sotakoulun johtajana, sotilaspedagogina sekä harrasti suomen kielen tutkimusta ja oli Suomalaisen Kirjallisuuden Seuran jäsen 1834–1862.Kansallisbiografia Lefren oli aikansa merkittävä sotateoreetikko, ja hänen luentonsa julkaistiin kolmiosaisena teoksena, joka on käännetty myös saksaksi.Hugo Raab Hänen jälkeenjäänyttä aineistoaan on tallentanut Ruotsissa Krigsarkivet ja Nordiska Museet.Historisk Tidskrift Hän oli kykenemätön työskentelemään 1853 jälkeen sairauden vuoksi. ==Teokset== * Lefrén, J.P. Föreläsningar i krigsvetenskapen vid Kongl. Ingeniör-Corpsen. 1-3. Tukholma 1817–1818. Käännetty myös saksaksi: Über Kriegsentwürfe, 1824 ==Lähteet== ==Aiheesta muualla== * Biografiakeskus: Lefrén, Johan Petter (1784–1862) * Suomen kuvataiteilijat: Ennen vuotta 1820 syntyneet Luokka:Suomalaiset kirjailijat Luokka:Suomalaiset kuvittajat Luokka:Suomalaiset taidegraafikot Luokka:Ruotsalaiset kenraalit Luokka:Sotateoreetikot Luokka:Vuonna 1784 syntyneet Luokka:Vuonna 1862 kuolleet
Malina

Malina voi tarkoittaa seuraavia: * Malina, naisen etunimi * Malina, Ingeborg Bachmannin romaani ja yksi sen päähenkilöistä * Malina, Ingeborg Bachmamnin romaaniin perustuva Werner Schroeterin ohjaama draamaelokuva * Malina, hahmo Disneyn piirrosanimaatiosarjassa Keisarin uusi koulu == Musiikki == * Malina, bulgarialainen laulaja === Albumit === * Malina (Leprousin albumi), 2017 * Malina (Malinan albumi), 2003
Yzma

Yzma (äännetään Isma) on elokuvassa Keisarin uudet kuviot esiintyvä fiktiivinen hahmo. Yzma on Keisari Kuzcon neuvonantaja ja kasvatti-äiti. Yzmalla on myös kiinnostusta alkemiaan ja hänellä on salainen laboratorio, jonne pääsee kääntämällä oikeanpuoleista kahvaa. Yzma on ilmeisesti hullu tiedenainen, vaikka hän itse pitää itseään velhottarena. Yzma on valmistanut laboratoriossaan useita juomia, jotka muuttavat juojansa joksikin eläimeksi. Yzmalla on apulaisenaan vähä-älyinen ja lihaksikas mies Kronk. Yzma on luonteeltaan julma, mutta hieman koominen. Yzma pitää itse itseään kauniina, vaikka Kuzcon mukaan Yzma muistuttaa ulkonäöltään petolinnun peräsintä ja on elävä todiste dinosaurusten olemassaolosta. Yzma inhoaa Kuzcoa ja haluaa syrjäyttää hänet vallasta. Elokuvassa Kuzco erottaa Yzman tämän yritettyä tehdä Kuzcon työtä. Tästä suivaantuneena Yzma päättää hankkiutua eroon Kuzcosta ja yrittää myrkyttää hänet, mutta Kronk antoikin hänelle vahingossa juomaa, joka muutti Kuzcon laamaksi. Yzma käski Kronkia viemään Kuzcon pois, mikä jälkeen hän julisti itsensä hallitsijaksi. Myöhemmin Kuzcon palattua Yzma yritti estää häntä saamasta vasta-ainetta, joka muuttaisi Kuzcon takaisin ihmiseksi, mutta muuttuikin vahingossa itse kissaksi. Elokuvan jatko-osassa Keisarin uudet kuviot 2: Kronkin uudet kuviot Yzma oli palannut takaisin ihmiseksi ja myi vanhuksille valejuomaa, jota väitti nuoruuseliksiiriksi. Kronkin paljastettua huijauksen ja vanhusten jahdatessa Yzmaa tämä muutti itsensä jänikseksi paetakseen, mutta kondori sieppasi Yzman pesäänsä, jossa ollet munat kuoriutuivat ja yrittivät hyökätä Yzman kimppuun. Televisiosarjassa Keisarin uusi koulu Yzma oli naamioitunut Amzy-nimiseksi rehtoriksi Kuzco-opisto nimiseen kouluun. Sarjassa esitettiin myös Yzman äiti Azma ja veljenpojat Zim ja Zam. Sarjassa Yzma on kokeillut lukuisia keinoja vallan anastamiseksi, mutta yksikään niistä ei ole onnistunut. Yzma esiintyi myös Mikin klubi-sarjan jaksossa "Pluto vs. Figaro". Descendants-romaanissa kerrotaan, että Yzma on karkotettu Isle of the Lostille ja hänellä on tytär Yzla ja poika Zevon, joka esiintyi Descendants: Wicked World animaatiosarjassa. Luokka:Disneyn hahmot